ཕོ་ཧྲེང་ཆོས་འཕེལ་གྱི་མི་ཚེ་དང་ངའི་སེམས་གཅོང་།
ང་རང་ཕོ་ལོ་བརྒྱད་ལྔ་བཞི་བཅུ་ཡོལ་བས་ལོ་ངོ་སུམ་ཅུ་ཙམ་གྱི་གོང་།
ཁོང་འཇིག་རྟེན་འདི་དང་ཞལ་གྱེས་བྱེད་པའི་ལོ་ཚོད་དང་ཧ་ལམ་མཉམ། གལ་
སྲིད་སྐབས་དེ་དུས་ཁོང་ལ་མི་ཚེའི་བར་ཆད་ཀྱིས་འཇིག་རྟེན་འདི་དང་ཞལ་གྱེས་
མེད་ན། ད་ལྟ་ཁོང་དབུ་སྐྲ་དང་སྨྲ་ར་དཀར་པོར་གྱུར་བའི་རྒད་པོ་ཞིག་ཡིན་
ངེས་པས། ཁོང་སྔར་བཞིན་ཕོ་ཧྲེང་ཞིག་དང་བྱིས་བློ་ཅན་གྱི་“ བྱིས་པ་རྒད་
པོ་” ཞིག་ཡིན་སྲིད་དམ།
ང་ཚོའི་སྡོད་ཁང་འཁྲིས་ཀྱི་ཁང་པ་ལེབ་མོ་དེ་མཐོང་རིམ་བཞིན། མི་ལོ་
སུམ་ཅུ་ལྷག་ཙམ་གོང་གི་འདས་དོན་མང་པོ་ཞིག་ཡིད་ཀྱི་ཀློང་དུ་ལྷང་ལྷང་དུ་
དྲན་ཞིང་། ངའི་སེམས་ཀྱི་གནས་ཁང་ན་གཏན་དུ་བཞུགས་པའི་མགྲོན་པོ་གང་
དེའི་གཟུགས་བརྙན་འདྲེན་བྱེད་ཀྱི་ལམ་དུ་གསལ་ལེར་འཆར་ནས་བློ་སེམས་ཞི་
ལྷོད་དུ་མི་གནས་པར། སེམས་ནི་འདས་དོན་གྱི་མཁའ་དབྱིངས་མཐོན་པོར་
དྲན་ཤེས་ཀྱི་གཤོག་རྩལ་ལང་ལིང་ངོམས་པའི་རྒོད་པོ་ཞིག་དང་གཉིས་སུ་མ་
མཆིས།
མི་ལོ་སུམ་ཅུ་ལྷག་གི་གོང་། ང་རང་ནི་བསམ་རྒྱུ་ཟས་དང་དྲན་རྒྱུ་རྩེད་
འཇོ་ཁོ་ན་ལས་མེད་པའི་བྱིས་པ་བསམ་མེད་ཞིག་རེད། དེ་དུས་ང་ཚོའི་སྡོད་
217

ཁང་གི་མདུན་ངོས་ཀྱི་ཁང་པ་ལེབ་མོ་དེའི་ནང་ཨ་མ་ཕུར་བུ་དང་ཕ་སྤེན་པ་ཞེས་
པའི་བཟའ་མི་གཉིས་འཚོ་སྡོད་བྱེད་ཅིང༌། ཁོ་གཉིས་ལོ་ན་ལྔ་བཅུ་ཡོལ་ནས་
དྲུག་བཅུར་ཉེ་ཡང་རང་གི་ ཤ་ནས་བཅད་པའི་བུ་སྐལ་གཅིག་རྐྱང་མེད་པས།
ཤ་རྒྱུས་དང་རུས་རྒྱུས་ཀྱི་འབྲེལ་བ་ཏིལ་འབྲུ་ཙམ་ཡང་མ་མཆིས་པའི་དྭ་ཕྲུག་བུ་
གཅིག་དང་བུ་མོ་གཉིས་གསོ་ཉར་བྱས་པས་བུ་དེའི་མིང་ལ་ཆོས་འཕེལ་ཟེར།
ཨ་མ་ཕུར་བུས་ནང་ལས་ཙག་ ཙིག་ཙམ་ལས་མི་ཤེས་ནའང་ཕ་སྤེན་པ་
འཚེམ་བཟོའི་ལས་ཀ་འཇོན་པས། འཚེམ་བཟོ་དང་ཕྲུ་གུ་གསུམ་པོས་ལྕི་བ་སྒྲུག་
པའི་ཡོང་འབབ་ཀྱིས་ནང་མི་ལྔ་པོའི་ཁ་གསོ་ཐུབ་ཙམ་ཡོང་གི་ཡོད། ཨ་མ་ཕུར་
བུ་ནི་དགོས་པའི་ལས་ཀ་མི་འཇོན་ཅིང་སྨྲ་བའི་གཏམ་ལ་གནས་ལུགས་རྒྱུ་མཚན་
ཆེར་མི་ལྡན་ཡང༌། གཏམ་རྩ་རྒོད་པོས་མི་གཞན་ཁ་ དབང་མིག་དབང་ དུ་
འདུས་ནས་གཞན་མགོ་གནོན་པར་གཞན་གྱིས་འགྲན་ཡ་མི་ཆོག་པའི་བུད་མེད་
གཏུམ་མོ་ཞིག་རེད། “ རིག་གསར་” སྐབས་ཀྱི་ལྷ་འདྲེ་གདོན་བགེགས་
འཐབ་བརྩོད་དང་། རྙིང་བཞི་རྩ་གཏོར་གྱི་ལས་འགུལ་ནང་ཡ་ང་སྙིང་བརྗེ་སྤུ་
ཙམ་མེད་པར་དགོན་སྡེ་བཤིག་གཏོར་དང༌། སྐུ་འདྲ་གཏོར་བཅོམས། ཆ་དཔེ་
མེར་བསྲེགས་གཏོང་རྒྱུ་སོགས་ལ་ཅི་མི་སྙམ་ཞིང་། གྲལ་རིམ་འཐབ་བརྩོད་ནང་
མི་གཞན་ལ་རྒྱག་རྡུང་ལ་གོམས་ཤིང་སྤྲོ་བས་“བུད་མེད་སྔོན་ཐོན་ཅན་” ཞིག་ཏུ་
གྱུར་བས་ན། མོས་ལག་གི་དབང་ཆར་བརྟེན་ཏེ་ཁྱིམ་ཚང་ཆེ་གྲས་ཀྱི་ས་ནས་
གཞུང་བཞེས་སུ་བཏང་བའི་རྒྱུ་དངོས་མང་པོ་སྒེར་བདག་ཧམ་བཟུང་བྱས་པས།
འཚོ་བའི་གནས་བབ་སྐབས་འཕྲལ་གྱི་ཡག་ཏུ་སོང་།
རྒན་རྒོན་གཉིས་པོ་སྔ་རྗེས་སུ་ཚེ་ལས་འདས་རྗེས། ཤ་རུས་ཀྱི་འབྲེལ་
218

འདྲིས་མེད་པའི་དྭ་ཕྲུག་གསུམ་ཡུན་རིང་ནང་ཕན་ཚུན་བར་ལ་མི་འཆམ་ཁ་
བརྩོད་དང་། ངན་སྨྲས་ཀྱི་དུག་མདའ་ཡང་ཡང་འཕེན་ནས་ཕན་ཚུན་གྱི་ཡ་
ཆུང་སྙིང་ཁར་ན་ཟུག་ཆེ་བའི་རྨ་ཁ་ཟབ་པར་བཞག་རྗེས། སོ་སོར་གྱེས་ཏེ་དེ་སྔ་
མཉམ་དུ་འཚོ་ཞིང་གནས་པའི་ཁྱིམ་ཚང་དེ་ཁ་འཐོར་དུ་གྱུར།
ཨ་ཆོས་འཕེལ་གྱི་དྲན་ཤེས་ནང་ཆུང་བྱིས་པའི་དུས་ཁོ་རང་འབྲུག་ཡུལ་
གྱི་འབྲོག་ར་ཞིག་ཏུ་གཡོག་རྒྱུག་ནས་ཡུན་རིང་བསྡད། འབྲོག་རའི་སྦྱིན་བདག་
གིས་ཁོ་པར་སྡང་པོ་བྱས་ཏེ་དབྱར་དྲག་ཆར་དང་། དགུན་གངས་རླུང་གང་
ཞིག་གི་དུས་སུའང་འབྲི་གཡག་འཚོ་བར་གཏོང་པ་དང༌། ཟས་སུ་ཁོ་ཚོ་ནང་མི་
རྣམས་ཀྱི་ཟས་ལྷག་གྲང་མོ་དེ་ཁོ་ན་སྦྱིན་ཞིང་། ནང་མི་ཚང་མས་དོན་དག་ཡོད་
མེད་ལ་མ་ལྟོས་པར་གཤེད་གཤེད་དང་ཉེས་རྡུང་གང་བྱུང་དུ་གཏོང་བ་མ་ཟད་
རྟག་ཏུ་“ དབྱུགས་ཕྲུག་” ཅེས་བོད་པས། རང་གི་མིང་དངོས་དང་ཕ་མ་ནི་སུ་
དང་གང་ཡིན་ཁོ་རང་གིས་ཀྱང་མི་ཤེས་ཟེར། ཁོང་རང་ལོ་བཅུ་བཞི་བཅུ་ལྔ་
ཙམ་ལ་གསོན་པའི་ཉིན་ཞིག ཕྱུགས་འཚོ་བའི་སྐབས་དང་བསྟུན་ནས་བྲོས་
བྱོལ་ལ་སོང་མཐར། ད་ལྟའི་གནས་ཡུལ་ཏེ་ངའི་ཕ་ཡུལ་དུ་སླེབས་ཤིང་། ཕ་
སྤེན་པ་དང་ཨ་མ་ཕུར་བུ་གཉིས་ལ་བུ་ཕྲུག་མེད་སྟབས་ཁོ་པ་གསོ་ཉར་གྱིས་ཆོས་
འཕེལ་ཞེས་པའི་མིང་དེ་བཏགས་ཟེར།
ང་རང་ལོ་བདུན་བརྒྱད་ཙམ་ལ་གསོན་སྐབས། ཨ་ཆོས་འཕེལ་ནི་ཕོ་ལོ་
གསུམ་བཅུ་ཙམ་གྱི་ཕོ་གཞོན་ཞིག་ཡིན་པས་ང་ཚོ་བྱིས་པ་ཚོས་ཁོང་ལ་ཨ་ཚོས་
འཕེལ་ཞེས་འབོད་ཅིང་། ཁོ་པ་རྒྱུན་དུ་ང་ཚོ་ཕྲུ་གུ་ཚོ་དང་མཉམ་དུ་སྡོད་རྒྱུཪ་
དགའ་བས་ང་ཚོ་ཕྲུ་གུ་ཚོས་ཀྱང་ཁོང་ལ་འཚེར་སྣང་གཏན་ནས་མི་བྱེད་ལ།
219

ངའི་ཕ་མ་གཉིས་ནས་ཁོང་ནི་མི་བླ་མ་དཀོན་མཆོག་ཞིག་ རེད་ ཅེས་ཧ་ཅང་
དགའ་པོ་བྱེད་པ་དང་། ཁོའང་ང་ཚོའི་ཁྱིམ་ལ་ཡོང་མང་བས་འོ་གཉིས་བར་ལ་
དམིགས་བསལ་གྱི་འབྲེལ་བ་ཞིག་ཆགས་ནས་ཡོད།
ངའི་དྲན་ཤེས་ནང་ཁོང་ནི་གཟུགས་སྟོབས་ཆེ་ཆུང་སྙོམས་ལ་ཅུང་རྒྱག་པ་
དང་། འགྲམ་ཤ་དང་མཆུ་ཏོ་མཐུག་པ། མགོ་སྐྲ་ཐུང་བས་བཙུན་པའི་མགོ་
དང་འདྲ་ལ་མ་ལེའི་སྟེང་དུ་སྐྱེས་པའི་སྨྲ་ར་ཐར་ཐོར་དེ་དག་སྦོམ་ཞིང་རྩུབ་པ།
སྦར་མོ་མཐུག་ཅིང་མཛུབ་མོ་སྦོམ་ལ་ལུས་ཤུགས་ཚེ་བས་ཤུགས་ལས་ལ་གོམས་
པའི་ཕོ་གཞོན་ཞིག་ཡིན་མོད། ཕོ་གཞོན་མོ་གཞོན་ཚོས་ཁོའི་མདུན་དུ་ཆོས་
འཕེལ་དང་ཡང་ན་ཨ་ཆོས་འཕེལ་ཟེར་ཡང་རྒྱབ་ཏུ་ཆོས་འཕེལ་རྒས་སྡུག་སྟེ་རྒད་
ཉམས་དོད་ལ་བཞིན་མི་སྡུག་པའི་དོན་གྱིས་འཕྱ་བར་བྱེད།
མི་དམངས་ཀུང་ཧྲེའི་སྐབས་ཁོང་ནི་ག་བཏང་གོ་ཆོད་ཀྱི་ཧྲེ་ཡོན་ཞིག་
ཡིན་པས། དགུན་འབྲོག་རའི་གངས་དབྱུགས་པཪ་འགྲོ་རྒྱུ་དང་དབྱཪ་ཆུ་
རགས་རྒྱག་རྒྱུ། དཔྱིད་ཀ་ལུ་གུའི་སྐྱེས་བསུ་དང་སྟོན་དུས་མཚན་མོ་གཡུལ་ཁ་
སྲུང་རྒྱུ་སོགས་གཞན་གྱིས་བྱེད་འདོད་མེད་པའི་ལས་ཤིག་ཡོད་དུས་སུ། ཚང་
མས་ཆོས་འཕེལ་དང་ཆོས་འཕེལ་ཟེར་ནས་དེར་བཀོད་སྒྲིག་བྱེད་རྐྱང་བྱེད་པ་
དང༌། རྒྱུན་ལྡན་གྱི་ཀུང་ཧྲེའི་ལས་ཀའི་ནང་ས་བརྐོ་རྒྱུ་དང་རྡོ་དབོར་རྒྱུ། ཁང་
པ་བརྩེགས་རྒྱུ་དང་ལུད་འདོན་རྒྱུ་སོགས་ཀྱི་ཐད་དཀའ་ཁག་ཆེ་ས་གང་ཞིག་ཡོད་
ན་ཚོགས་དཔོན་གྱིས་ “ ཆོས་འཕེལ་འདི་རུ་ཤོག་ལས་འདི་བྱེད་དང་། ཆོས་
འཕེལ་ཕར་ལ་སོང་ནས་ཕ་གི་བྱེད་ཅིག་. ” ཟེར་ལ། ཧྲེ་ཡོན་ཚོས“ ཨ་
ཆོས་འཕེལ་འདིར་རོགས་པ་ཞིག་བྱེད་དང༌། ཨ་ཆོས་འཕེལ་ཕ་གིར་རོགས་པ་
220

ཞིག་བྱེད་དང་……” ཞེས་འབོད་དུས་ཁོས་ཀྱང་འགྲོ་ཤག་ཤག་དང་ལས་ཤག་
ཤག་བྱེད་པ་ལས་མ་འདོད་པའི་རྣམ་འགྱུར་ཕྲན་ཙམ་ཡང་མི་སྟོན། མ་ཟད་
ཁྱིམ་ཚང་སུའི་ནང་བཀྲ་ཤིས་རྟེན་འབྲེལ་དང་། ལྟས་ངན་རྐྱེན་ངན་གང་ཞིག་
ཕྲད་ཀྱང་ཁོ་རང་དེ་གར་རོགས་པར་མི་སླེབས་པའི་ས་མེད།
སྐབས་དེར་ཀུན་གྱི་འཚོ་བར་དཀའ་ཁག་ཆེ་བའི་ཁར། ཨ་ཆོས་འཕེལ་
ནི་གྲོད་པ་ཆེ་བས་ཟླ་རེའི་ཟ་འབྲུས་ཟླ་ཕྱེད་་ཙམ་ལས་མི་འདང་བས་ཡུལ་མི་ཁྱིམ་
མཚེས་ཚོས་“ ཚོས་འཕེལ་ཁོ་ཡ་ང་སྙིང་རྗེ། ཁོ་གྲོད་པ་ཆེ་བ་རྒྱུན་དུ་ཤུགས་
ལས་ཁོ་ན་བྱེད་དགོས་པའི་ཁར་ཟས་ལ་ཞག་ཚི་མེད་པས་སྐྱ་གྲོད་ཕྱེ་བ་རེད། ཁོ་
ལ་ཁག་མེད། ” ཅེས་ཟས་ལྷག་འཐུང་ལྷག་གིས་རོགས་རམ་བྱེད་པ་དང་།
ཁྱིམ་ཚང་སུ་ལ་སྒྲུབ་དཀའ་བའི་ཤུགས་ལས་ཡོད་དུས་སེམས་ཆུང་ཤུགས་ལས་ལ་
འཇོན་པའི་ཁོ་པ་ལས་གཡོག་གམ་ལས་རོགས་སུ་སྦྲན་པ་དང་། ཁོ་རང་ཡང་དེ་
ལྟའི་ལས་ཀར་མོས་ཤིང་སྤྲོ་བས་ཁྱིམ་ཚང་སོ་སོས་ལྟོ་ལྟོ་ཐེངས་རེ་གཉིས་ཀྱི་ཐོག་
གླ་ཆར་རྩམ་པ་དང་། ཤ་ཚིལ་ལ་སོགས་པའི་ཟ་རྒྱུ་ཕྲན་བུ་རེ་སྦྱིན་པ་དེས་ཟླ་
སྨད་འཁྱོལ་ཐབས་བྱེད། དེ་དུས་གཞུང་ནས་མི་རེར་ཟླ་རེར་འབྲས་རྒྱ་མ་དོ་
གསུམ་ཙམ་འཚོང་བས། ཨ་ཆོས་འཕེལ་ནས་“འབྲས་བཟས་ན་གྲོད་པ་རྒྱགས་
དཀའ་ལ་ལྟོགས་སླ་” ཞེས་གཞན་ལ་འབྲས་དང་རྩམ་པ་བརྗེས་འཚོང་བྱེད་པ་
ཡིན།
ཨ་ཆོས་འཕེལ་ནི་ཡུལ་མི་ཁྱིམ་མཚེས་ཀུན་དང་འཆམ་མཐུན་ཆེ་བ་མ་
ཟད། ང་ཚོ་ཕྲུ་གུ་ཚང་མ་དང་གཞི་གཅིག་ཏུ་འབྲེལ་བའི་“ བྱིས་པ་ཁ་སྤུ་ཅན་
ཞིག་ཡིན་པས་སྐབས་རེ་ཁོ་པས་ང་ཚོ་གང་སར་འདེད་ནས་ཕྲུ་གུ་གང་རུང་ཞིག་
221

བཟུང་རྗེས། སྦོམ་ཞིང་རྩུབ་པའི་སྨྲ་ར་ཅན་གྱི་མ་ལེ་དེ་ཕྲུ་གུ་དེའི་འགྲམ་པར་
ཤུགས་ཀྱིས་འཕྲད་དེ་སྐད་ངན་ཤོར་བ་བྱེད་པས། ཕྲུ་གུ་གཞན་རྣམས་གང་སར་
བྲོས་འགྲོ་བ་ཡིན།
ཁྱིམ་གཞིས་ཐོར་གཞིགས་ལ་སོང་རྗེས། ལམ་མདོ་ཁའི་ཟུར་དུ་གནས་
པའི་ཁང་ཆུང་དེ་ཨ་ཆོས་འཕེལ་གྱི་བགོ་སྐལ་དུ་ཐོབ། ཁོ་ལ་དབང་བའི་ཁང་པ་
ཁང་གཅིག་མ་དེ་དེ་ཙམ་གྱི་མི་ཆེ་ནའང༌། ཁང་པའི་ནང་གདན་བཀྱག་ཕྲ་མོ་
དེའི་ཐོག་མལ་གདན་རྙིང་པ་འགའ་དང་། དཔང་མི་མཐོ་ལ་རིང་ཚད་འདོམ་
ཕྱེད་ཙམ་ལས་རྨད་པའི་དུ་དྲེག་ཅན་གྱི་སྒམ་ཅོག་ཞིག ཤིང་སྒམ་ཆེ་ཆུང་གཉིས།
གཞན་ཡང་རྫ་ལ་གཅིག་དང་ཟས་གཡོས་སྦྱོར་ཐུབ་ཙམ་གྱི་ལྟོ་སྣོད་འགའ། དེ་
མིན་སྒོ་རྒྱབ་ན་སྤུངས་པའི་ལྕི་བ་དེ་དག་ལས་གླེང་དུ་རུང་བའི་ཅ་དངོས་གང་
ཡང་མེད་པས་ཁང་པ་རྒྱ་ཆེ་བའི་སྣང་བ་ཞིག་སྦྱིན།
ཁང་ཆུང་དེ་ནི་རྒྱུན་པར་ང་ཚོ་ཁྱིམ་མཚེས་ཀྱི་བྱིས་པ་ཚོའི་མགྲོན་ཁང་
ངམ་རྩེད་ར་ལྟ་བུ་སྟེ། དགོང་ལྟར་སློབ་གྲྭ་གྲོལ་རྗེས་ང་ཚོ་བྱིས་པ་ཚོས་ཁང་ཆུང་
དེའི་ནང་མ་འཔོད་རིམ་པས་འདུས་ཏེ། ཁ་བརྡ་དང་རྩེད་འཇོར་རོལ་སྐབས་སྨྲ་
ར་ཅན་གྱི་བྱིས་ལ་ཁོའང་ང་ཚོ་མཉམ་དུ་རྩེད་འཇོའི་གནས་ལ་འཁོད། · སྐབས་
རེ་ཨ་ཆོས་འཕེལ་ནས་ཁོ་རང་ཆུང་དུས་འཚོ་བའི་ཁྲོད་ཀྱི་དཀའ་ཁག་དང་། གྱ་
གྱུའི་མི་ཚེའི་མཚར་གཏམ། ཡང་ན་རྣ་བར་སྙན་པའི་དམངས་ཁྲོད་ཀྱི་གཏམ་
རྒྱུད་དེ་ཚོ་འཆང་་དུས། ང་ཚོ་བྱིས་པ་ཚོས་མེ་མདངས་ལྷམ་ལྷམ་དུ་འཕྲོ་བའི་རྫ་
ལའི་མཐའ་ནས་ཡོངས་སུ་བསྐོར་ནས། མིག་ཧུར་ཧུར་དང་རྣ་ཅོར་ཅོར་གྱིས་ཁ་
ཁུ་སིམ་པོས་རྣ་བའི་བཅུད་དུ་སྨིན་པའི་གཏམ་རྒྱུད་དེ་ཚོ་ཉན་བཞིན། སྐབས་
222

རེ་མིག་ལས་སྐྱོ་སྣང་གིས་མཆི་མ་འཕྲུམ་འཕྲུམ་བྱེད་པ་དང་། དུས་དུས་ལ་
བཞིན་ལས་དགའ་བའི་འཛུམ་དམུལ་དམུལ་ངང་མཚན་མོ་ཕྱི་པོའི་བར་བསྡད་
དེ། རང་རང་སོ་སོའི་ཁྱིམ་ཚང་ནས་ཁྱིམ་ལ་ལོག་དགོས་པའི་འབོད་བརྡ་གཏོང་
མཁན་ཡོང་དུས་གཞི་ནས་མ་འདོད་དང་བྲལ་མི་ཕོད་པའི་ངང་དུ་རང་ཁྱིམ་ལ་
ལོག་འགྲོ་བ་ཡིན།
དེ་དུས་དགོང་མོ་ཁྱིམ་ཚང་སུའི་ཕྲུ་གུ་འཕྱི་པོར་ལོག་མ་ཡོང་
ཚེ། ཕྲུ་གུའི་ཕ་མས་ཐོག་མར་ཨ་ཚོས་འཕེལ་གྱི་ཁྱིམ་དུ་ཡོང་བ་དང་། དེ་གར་
མེད་ན་གཞི་ནས་གནས་གཞན་ལ་འཚོལ་དུ་འགྲོ་བ་ཡིན། ཁོ་པ་ཉིན་ཤས་རིང་
ས་ཆ་གཞན་དུ་ལས་ཀར་འགྲོ་དགོས་ཚེ་ང་ཚོ་ཕྲུ་གུ་ཚོ་འཁྱམས་ས་ཉུལ་ས་མེད་
པར་ཡུལ་ཡུལ་བའི་སྣང་བ་ཞིག་ཡོང་གི་ཡོད།
དེ་དུས་མི་ ཚང་ཞིག་ལ་རླུང་འཕྲིན་ཞིག་ཡོད་ན་དེང་སྐབས་སྒེར་ལ་
རླངས་འཁོར་ཡོད་པ་ལས་ཀྱང་ངོ་སོ་ཆེ། ཐེངས་ཤིག་ཨ་ཆོས་འཕེལ་ནས་གློག་
སྐུད་ཅིག་གི་སྣེ་གཅིག་ཁང་སྟེང་གི་དར་ཤིང་ལ་བཏགས་པ་དང་། སྣེ་མོ་གཞན་
དེ་ཁང་པའི་སྒམ་ཅོག་ཆུང་ཆུང་དེའི་རྒྱབ་ལ་འཐེན་ཞིང་། ཁོ་རང་དེ་གར་གབ་
སྟེ་རྒྱུན་དུ་ཁྱིམ་ཚང་གཞན་གྱི་རླུང་འཕྲིན་དང་གཞུང་གི་རྒྱང་བསྒྲགས་ནང་ནས་
གྲགས་པའི་སྐད་ཀྱི་ལད་མོ་བྱེད་པ་དང་། ང་ཚོ་བྱིས་པ་ཚོ་གྲོང་པ་ཁྱིམ་མཚེས་
ཚོར་ཆོས་འཕེལ་གྱིས་རླུང་འཕྲིན་ཉོས་འདུག་པས་ལྟ་བར་ཤོག་ཅེས་སྐད་འབོད་
བྱེད་པར་བཏང༌། ཡུལ་མི་ཚོས་དོན་དེར་ཡིད་ཆེས་མི་བྱེད་ཀྱང་འདུ་འཛོམས་
ཚེད་དེ་གར་འབུངས་ཏེ་ཁ་བདེ་བའི་ཕོ་གཞོན་མོ་གཞོན་ལ་ལས་ཀུ་རེའི་ཚུལ་
གྱིས་“ ཁྱོད་ཕོ་ཧྲེང་ཆོས་འཕེལ་གྱི་པང་ན་བུད་མེད་ཞིག་ཀྱང་མེད་ལ་ཟས་ཀྱི་ལྟོ་
བ་ཡང་མི་བརྒྱག་པར་ད་དུང་རླུང་འཕྲིན་ཉོས་ཟེར་ན་ཉི་མ་ནུབ་ནས་ཤར་བ་
223

རང་རེད།” ཅེས་ཟུར་ཟ་འཕྱ་དམོད་བྱེད་སྐབས། ཁོང་ནས་དགད་མོ་འཚེར་
འཚེར་ངང་“ ཕོ་རེངས་ཡིན་པར་ཁྱད་ཅི། ཕོ་རེངས་ཀྱི་ཐབ་རྡོ་གསེར་གྱིས་
འཆའ་ཟེར་བ་མ་ཐོས་སམ་” ཅེས་སྨྲས་པར། གཏམ་རྩ་རྒོད་པའི་ན་གཞོན་དེ་
ཚོས་“ ཁྱོད་ཆོས་འཕེལ་གྱི་ཐབ་རྡོ་གསེར་གྱིས་འཆའ་བ་མ་རེད་གོ་ཐལ་གྱིས་
འཆའ་བ་རེད་” ཅེས་ཚིག་རྒྱག་བརྒྱབ་ནས་འུར་ཐིང་ངེར་གྱུར།
ལོ་གསར་གྱི་ཉི་ཤུ་དགུའི་མཚན་མོ་ཞིག་ལ་དགུ་ཐུག་བཏུངས་ནས་གླུད་
བརྫངས་གྲུབ་རྗེས། ང་ཚོ་ཕྲུ་གུ་འགས་ཁྱིམ་དུ་མ་ལོག་པར་གཞན་གྱིས་གླུད་
རྫོང་དུས་སྤར་ནས་མ་འབར་བའི་ཤོག་སྦག་རྣམས་སྒྲུག་ནས་མེ་བསྒྲོན་ཏེ་མཁའ་
ལ་དབྱུགས་སྐབས། བསམ་ཡུལ་ལས་འདས་པར་ཨ་ཆོས་འཕེལ་གྱི་སྒེའུ་ཁུང་
ཐོད་དུ་བཀོན་པའི་ ཤམ་བུ་ཆུང་ཆུང་དེའི་ཐོག་གས་ནས་ ཤམ་བུར་མེ་འབར།
ཚུལ་དེ་མཐོང་འཕྲལ་ཨ་ཆོས་འཕེལ་གྱིས་བདེ་ཅག་འཁྱུག་པོས་ཆུ་དུང་བན་གང་
འཁྱེར་ནས་མེ་དེ་གསོད་བཞིན་དུ་“ཕྲུ་གུ་ཚོ། ཁྱེད་ཚོ་འགྲོ་རན་ན་རྒྱུགས་ཤིག
ང་ཆོས་འཕེལ་ལ་ཁང་ཆུང་འདི་མ་གཏོགས་འགྲོ་ས་གཞན་མེད་པས་འདིའི་ནང་
མུ་མཐུད་བསྡད་ནས་འཚོ་བ་སྐྱེལ་དགོས་པས་བརྙས་བཅོས་འདི་འདྲ་མ་བྱེད་
ཅིག མ་ཟད་ལོ་གསར་ལ་ཤམ་བུ་མེས་བསྲེགས་གཏོང་བ་ནི་རྣམ་རྟོག་མ་ཡིན་
ནམ། བྱིས་པའི་ལྟས་ངན་ཐལ་བས་ཟློག” ཅེས་དགོད་ཅིང་རྩེད་འཛུམ་ངང་ས་
ལས་ཐལ་བ་སྦར་མོ་གང་བླངས་ནས་དེ་མཁའ་ལ་གཏོར་རྗེས།“ ཐུ་ཚ་ལེ་ཡ།
ཅེས་མཆི་མ་གཏོར། ཐོག་མར་ང་ཚོ་ཕྲུ་གུ་ཚོའི་སེམས་ནང་འཇིགས་སྣང་དང་
གནོང་འགྱོད་ཆེ་ཡང་ཁོང་གི་ཁྲོ་བ་མེད་པའི་རྣམ་འགྱུར་དང༌། རྩེད་མཚར་གྱི་
བགད་མོ་དེས་ང་་ཚོ་ཕྲུ་གུ་ཚོའི་བློ་སེམས་རིམ་པས་ལྷོད་ལ་བབས།
224

མ་གཞི་ལོ་གསར་ཚེས་གཅིག་གི་ཉིན་མོ་གཞན་གྱི་ཁྱིམ་ཚང་ནང་འཁྱམ་
ཉུལ་བྱེད་སྲོལ་མེད་ལ་འདི་ལྟར་བྱས་ན་རྣམ་རྟོག་དུ་བརྩིས་སྲོལ་ཡོད་ཀྱང་། ང་
ཚོ་ཕྲུ་གུ་ཚོས་ཨ་ཆོས་འཕེལ་ལ་འཚེར་སྣང་གཏན་ནས་མེད་པར་ཁོང་གི་ཁྱིམ་ལ་
འཁྱམ་ཉུལ་ལ་ཕྱིན། དེ་ཉིན་ཁོ་པས་གྱང་སྟེང་དུ་བཀལ་བའི་ཀྲུའུ་ཞི་ཧོ་གོ་ཕུང་
གི་སྐུ་པར་དེའི་གཤམ་དུ་ནམ་རྒྱུན་དུ་དྲེག་གིས་འཚོས་པའི་སྒམ་ཅོག་ཆུང་ཆུང་
དེར་ཚགས་པར་ལེགས་པར་གཡོག་ནས་བསྒྲིགས་ཤིང་། དེའི་ཐོག་ ཏུ་མཆོད་
ཁུང་ཆུང་ཆུང་ཞིག་གི་ནང་ལ་མཆོད་མེ་ཞིག་བསྒྲོན་ནས་འདུག་པས། ང་ཚོ་ཕྲུ་
གུ་ཚོས་“ མི་གཞན་གྱིས་ལྷ